Meie Mats (ajaleht)

Ajalugu 

Meie MatsMeie Mats : ajutine nalja ja pilke kogu. [Väljaandja] J. Janson. Tallinn : J. Janson, 1902-1927. – Ebaregulaarne. ISSN 1736-9959 oli huumori- ja satiiriajaleht, mis ilmus aastatel 1902–1922 ja 1924–1927 Tallinnas korrapäratult ja üksikute juhunumbritena.

Esimene number ilmus 1902. novembril. Ametlikuks toimetajaks oli märgitud Jakob Jaason (pseud. Meie Mats), kuid ajalehe tegelik väljaandja oli Jakob Ploompuu. Arvatavasti oli Jakob Jaason ka Meie Matsi üks peamine autor.

1905. aasta revolutsiooni ajal avaldas ajaleht radikaalvasakpoolset poliitilist satiiri. Kuna tsaarivalitsus takistas ajakirja Meie Mats trükki ja levitamist, aga see ajakiri oli rahva seas väga populaarne, siis hakati augutäiteks välja andma ajutisi ajakirju: Nalja Madis (1903), Nalja Liisa (1904), Meie Matsi vastane (1905, kaks numbrit). 1906. aasta märtsist lõi Jaason Ploompuust lahku ja Jakob Ploompuu tuli välja oma ajakirjaga – Uus Meie Mats (1906). Jaason muutis ajakirja perioodiliseks väljaandeks – kuukirjaks, ning nüüd tema ajakiri tuli jälle välja oma algse nimega Meie Mats ja ajakirja numbriks oli 0Meie Mats 1906, Nr.0. Sestpeale hakkas Eestis olema kaks konkureerivat eri nimedega Matsi ajakirja, ühte toimetas Ploompuu ja teist Jaason. Enne seda oli ajakiri Meie Matsi nime all ilmunud kokku vaid viiel korral. Üksiknumbri hind oli 10 kopikat ja postiga saates 12 kopikatPostimees, nr. 136, 19 juuni 1906 .1907. aastast alates hakkas ajaleht ilmuma regulaarselt kaks korda kuus, laupäeviti iga kahe nädala tagant.

Aastatel 1902–1922 ilmus tiraažiga 2000 – 10 000 eksemplari, keskmiselt 5770 eksemplari.

1906. aastal asus toimetus Tallinnas aadressil Suur-Arehna 10Päewaleht, nr. 266, 25 november 1906, siis Liiwalaia 23. 1910. aastal asus toimetus aadressil Müüriwahe 17Meie Mats 1910 Nr.42. 1927. aastal maksis üksiknumber 25 marka ja toimetus asus juba aadressil Kopli tänav 10Meie Mats 1927 Nr.2.alt=Meie Matsi kuulutus Päewalehes 1906|pisi|Meie Matsi müügikuulutus Päewalehes, 25. november 1906Meie Matsil olid tugevad seosed Soome huumoriga, mis oli sellel ajal juba heal tasemel ja eeskuju andev. Ajalehe nimi oli saadud tõlkevastena Soomes aastatel 1884–1899 ilmunud naljalehelt Matti MeikäläinenR. Loodus. Eesti karikatuuri tekkimine ja areng XIX sajandi teisel poolel ja XX sajandi alguses. – Fakt, sõna, pilt I osa, Tartu Riiklik Ülikool, 1964 (Tartu), (lk 26). Meie Matsis trükiti lisaks Eesti karikaturistide loomingule ka mitme soome karikaturisti (Kaarlo Karin jt) pilte, kes olid avaldanud oma töid varem ajalehes Matti Meikäläinen. Kõik see tegi Meie Matsi väga populaarseksEesti Entsüklopeedia: Meie Mats.

1907. aastal andis Meie Matsi toimetus välja eraldi teosena (ligi 400 leheküljel) kokku köidetud kogumiku (konvoluudina), kus olid kõik kuni 1906. aastani ilmunud Meie Matsi (16 numbrit), Nalja Madise, Nalja Liisa ja Meie Matsi vastane ajakirja numbridPäewaleht, nr. 266, 25 november 1906. Köite hind oli 150 kopikat.

 Kaastöölised 
Kirjanikud: Peeter Grünfeldt, Juhan Kruberg, Ado Reinvald, Konstantin Osvet, Mihkel Aitsam, Vassili MölderRahvaleht nr.24 25. veebruar 1935 (lk 5), Hendrik Adamson, Hans Alver, Bernhard Delmann, Lembito Hansberg, A. Jalakas, Karl Kaasik, Richard Kullerkupp, Juhan Lilienbach, Aksel Lillo, Boriss Mirski, Georg Johannes Parikas, Karl Friedrich Pinkovski, Madis Reiman, Johannes Reintalu, Hendrik Saar (pseudonüüm Kivilombi Ints oli ka karikaturist), Albert Thomson.

Karikaturistid: Hans Möldermann, Toomas Rudolf Gutmann, Voldemar Päts, Karl August Hindrey, Grigori Tõnisson (Gori), Peet Aren, Jaan Vahtra, Otto Krusten, Aleksander RosinEduard Laugaste. Eesti kirjandus karikatuuris (1939), Aastad 1900—1916 (lk 31), Aleksander PrometMeie Mats 1906 nr16, Julius Gentalen, Läti karikaturist Jānis SpringisEero Medijainen - Maailm Prowintsionu peeglis : Rahvusvahelised suhted ja Eesti välispoliitika karikatuuridel 1918 - 1940 (Kleio, 1998), lk 10, (lk 127) jt. Noorelt surnud Albert Thomsoni (1873–1901; pseudonüüm Obadus) tööd avaldati postuumselt (Nalja Liisas, 1904).

 Toimetajad 
 Jakob Jaason (1906–1918, 1926–1927)
 Grigori Tõnisson (Gori) (1919–1920, 1921)
 Henno Jänes (1920)
 Henrik Saar (1920–1921)
 O. Triik (1921–1922)

 Lisaväljaanded 
Täiendavalt avaldati kalendreid ja albumeid:
 Meie Matsi Pilke- ja naljalaule” anti välja kolm korda: 1906, 1911, 1915, kuid erinesid nii lehtede arvult kui ka sisu poolest
 Meie Matsi tähtraamat... (1907–1939), ilmus ka: W. M. Matsi tähtraamat ... (1930–1938), mis sisult oli osaliselt identne
 Meie Matsi kalender (1914–1919) 
 Meie Matsi nalja ja pilke jutud (1919)
 Meie Matsi jõulualbum (1914–1925) 
 Meie Matsi nelipühi album (1916 ja 1924) 
 Meie Matsi Lihawõtte Album (1916–1925) 
 Meie Matsi Vabadussõja-album (1919) 
 Meie Matsi rahualbum (1920) 
 Meie Matsi kõige uuem album (1922) 
 Meie Matsi kewade-album ... (1923) 
 Meie Matsi laulupidu, suvituse, nelipühi, messe album (1924) Digar - Meie Matsi laulupidu, suvituse, nelipühi, messe album

 Vaata ka 
"Meie Mats" (1902) > "Nalja Madis" (1903) > "Nalja Liisa" (1904) > "Meie Matsi vastane" (1905) > "Uus Meie Mats" (1906) > "Meie Mats" > "Päris Meie Mats" (1907) > "Matside Mats" (1907) > "Sakste Mats" (1908) > "Matsi poeg Ats" (1908) > "Matsi poeg Mats" (1908) > "Meie Mats Ise" (1908) > "Vana Meie Mats" (1914)

 Viited 

 Välislingid 
 Eesti rahvusbiograafia – Meie Mats
 Meie Mats 1927, Nr 2

Kategooria:Eesti endised ajalehed
Kategooria:Eesti huumoritrükised